Tokion maailmanmestaruuskilpailuissa 1991 Lewis juoksi 100 metrin maailmanennätyksen 9,86. Pituudessa hän ylitti vihdoin Bob Beamonin maailmanennätystuloksen hypäten 891, mutta liian kovassa myötätuulessa (+2,9 m/s). Tulos riitti vain hopeaan. Barcelonan olympialaisissa 1992 Lewis voitti pituushypyn ja toi pikaviestijoukkueen maaliin maailmanennätysajassa 37,40. Lewis osallistui vielä Atlantan olympiakisoihin 1996, missä hän voitti neljännen pituushypyn olympiakultansa. Hän lopetti uransa seuraavana vuonna.